
ΕΛΛΗΝΙΚΗ ΔΗΜΟΚΡΑΤΙΑ

**ΠΑΝΕΠΙΣΤΗΜΙΟ ΚΡΗΤΗΣ**

**ΤΜΗΜΑ ΕΚΠΑΙΔΕΥΣΗΣ ΚΑΙ ΕΡΕΥΝΑΣ**

ΓΡΑΦΕΙΟ ΦΟΙΤΗΤΙΚΗΣ ΜΕΡΙΜΝΑΣ

ΓΡΑΦΕΙΟ ΦΟΙΤΗΤΙΚΗΣ ΜΕΡΙΜΝΑΣ, Πανεπιστημιούπολη, 700 13 Βούτες Ηρακλείου Κρήτης

Τηλ.: 2810 393183, 394888, , Fax: +30 2810 394879

**ΑΝΑΚΟΙΝΩΣΗ**

**ΓΙΑ ΤΟΥΣ ΠΡΩΤΟΕΤΕΙΣ ΦΟΙΤΗΤΕΣ**

Καλούνται οι πρωτοετείς φοιτητές οι οποίοι έχουν καταθέσει την αίτηση τους για παροχή δωρεάν σίτισης και στέγασης και κατά την υποβολή της αίτησης τους κατέθεσαν **μόνο την δήλωση εισοδήματος** να προσκομίσουν ΚΑΙ το εκκαθαριστικό της φορολογικής τους δήλωσης προκειμένου να είναι εφικτή η διαδικασία της επιλογής για την δωρεάν σίτιση και στέγαση .

Τούτο είναι απαραίτητο γιατί σύμφωνα με την «ΚΥΑ περί σίτισης φοιτητών ΦΕΚ αρ.1965/18/6/2012» για τον υπολογισμό του συνολικού οικογενειακού εισοδήματος το άρθρο 1 , & 3 αναφέρει: :

«3. Ως ετήσιο οικογενειακό εισόδημα νοείται το συνολικό ετήσιο φορολογούμενο , πραγματικό ή τεκμαρτό καθώς και το απαλλασσόμενο ή φορολογούμενο με ειδικό τρόπο εισόδημα του ίδιου του φοιτητή , των γονέων του και των ανήλικών αδελφών του από κάθε πηγή»

Για το λόγο αυτό και για να υπολογίσουμε όλα τα εισοδήματα όπως ορίζει η ΚΥΑ ,οι ενδιαφερόμενοι πρωτοετείς φοιτητές θα πρέπει απαραιτήτως να προσκομίσουν και το εκκαθαριστικό σημείωμα του οικονομικού έτους 2013 ή έστω την εκκαθάριση του εισοδήματος ,το αργότερο μέχρι την Τετάρτη 13/11/2013 ώστε να ολοκληρωθεί η διαδικασία επιλογής και να ανακοινωθούν τα αποτελέσματα.